cyanic-selkie/wikianc huggingface dataset:
China: Through the Looking Glass
China: Through the Looking Glass, Նյու Յորքի Մետրոպոլիտեն թանգարանի Զգեստների ինստիտուտի ցուցահանդեսը՝ նվիրված չինական գեղագիտության ազդեցությանը արևմտյան դիզայներների և նորաձևության դիզայներների աշխատանքի վրա, որն անցկացվել է 2015 թվականի մայիսի 7-ից մինչև սեպտեմբերի 7-ը։ Ցուցադրությունը դարձել է Զգեստների ինստիտուտի ցուցահանդեսների պատմության մեջ ամենաբարձր հաճախելիություն ապահոված միջոցառումը, որտեղ այցելել է 815992 մարդ ։
Ցուցահանդեսի մասին
China: Through the Looking Glass-ն անցկացվել է Մետրոպոլիտեն թանգարանում 2015 թվականի մայիսի 7-ից սեպտեմբերի 7-ը։ Ցուցահանդեսի թեման չինական մշակույթի ազդեցությունն էր Արևմուտքի նորաձևության վրա։ Ցուցահանդեսի կազմակերպիչը Էնդրյու Բոլթոնն էր (Հարոլդ Կոդինի աջակցությամբ) ։
Ցուցահանդեսը վերափոխում է օրիենտալիզմի հայեցակարգը՝ կենտրոնանալով «Արևելքը որպես առաջնային աղբյուր» հայեցակարգի վրա ։ Ցուցադրության «նպատակ է եղել վերագնահատել Էդվարդ Սաիդի «Արևելաբանություն» գրքում ներկայացված հայեցակարգը, որտեղ արևմտյան հեղինակների ստեղծագործություններում արևելքի պատկերները անվստահելի են թվում և արդարացնում են Արևմուտքի կայսերական պահանջները ։
Ցուցահանդեսի մասին նկարահանվել է The First Monday in May վավերագրական ֆիլմը, որը ցուցադրվել է 2016 թվականի ապրիլի 15-ին ։
Արձագանքներ
Սկզբում ցուցահանդեսի թեմատիկան քննադատության է ենթարկվել, քանի որ ցուցադրությունը ընկալվել է որպես «նուրբ ինստիտուցիոնալացված ռասիզմի հիշեցում, որը սրվել է դարավոր ասիական մեկուսացման և արևմտյան կայուն կարծրատիպերի հետևանքով, սոցիալական ցանցերի անտեղյակության և հուշագրության պատճառով» ։
The Washington Postն իր հրապարակման վերնագրում ցուցահանդեսն անվանել է «մեծ գեղեցիկ սուտ», որը հիմնված է օրիենտալիզմի հայեցակարգի վրա, սակայն այն «առաջարկում է Չինաստանի խոհուն, արտահայտիչ և երբեմն անհավատալիորեն հուզիչ ուսումնասիրություն՝ որպես ավելի լայն մշակութային լանդշաֆտի մաս» և որ «ցուցահանդեսը պարզապես ընդգծում է մշակութային շփման և փոխըմբռնման բարդ բնույթը» ։
Ծանոթագրություններ
Կատեգորիա:Մետրոպոլիտեն թանգարանի ցուցահանդեսներ Կատեգորիա:Նորաձևության ցուցահանդեսներ
Արվեստագետների տուն
Արվեստագետների տուն (Дом Артистов), բնակելի տուն Եկատերինբուրգում։ Գտնվում է Լենինի պողոտայի և Կրասնոարմեյսկայա փողոցի անկյունում։
5-հարկանի աղյուսե բնակելի տունն ունի 5 մուտք, 64 բնակարան։ Տարբերվում են 3-րդ և 4-րդ մուտքերի անկյունային մեծ բնակարանները, 3-սենյականոց 82-84 մ2 տարածքով և 4-սենյականոց բնակարաններ` 102-105 մ2 :
Պատմություն
1873 թվականին Գլխավոր պողոտայի և Սոլդատսկայա փողոցների խաչմերուկում (այժմ` Լենինի պողոտա և Կրասնոարմեյսկայա փողոց) վեր է խոյացել երկու զանգերով Լյութերական եկեղեցին ։ 1930-ական թվականների վերջում այն քանդվեց և նրա տեղում սկսեցին բնակելի շենք կառուցել։ Հայրենական մեծ պատերազմի տարիներին շինարարությունը դադարեցվել է։ Հետպատերազմյան ժամանակաշրջանում շինարարությունն ավարտին է հասցրել Երաժշտական կոմեդիայի թատրոնը` տնօրեն Գ. Ի. Կրիվիցկու ակտիվ մասնակցությամբ ։ Շինարարությունը իրականացվել է փուլերով` սկսելով առաջին մուտքից (Կրասնոարմեյսկայա փողոցի թև) կառուցումն ավարտվել է 1954 թվականին ։ 1967-1968 թթ. շենքի արևմտյան հատվածում կցակառուցվել է թիվ 44 բնակելի շենքը, տեղադրվել են 5 մուտքերի բնակարանների պատուհանները։
Շենքը բնակեցվել է քաղաքային թատրոնների արվեստագետներով և թատերական գործիչներով, որոնցից առավել հայտնի են Սվերդլովսկի պետական ակադեմիական դրամատիկական թատրոնի ժողովրդական դերասան Վլաչեսլավ Մելեխովը, Լ. Դ. Օխլուպինը ընտանիքով, այդ թվում նաև որդու` Ռուսաստանի ժողովրդական դերասան Իգոր Օխլուպինի հետ, ՌԽՖՍՀ վաստակավոր արտիստ Կ. Պ. Մաքսիմովը, ԽՍՀՄ ժողովրդական դերասան, Երաժշտական կոմեդիայի թատրոնի գլխավոր ռեժիսոր Վլադիմիր Կուրոչկինը կնոջ` ՌԴ վաստակավոր դերասան Վ. Գ. Եվդոկիմովայի հետ, Ռուսաստանի վաստակավոր արտիստ Վիկտոր Սիտնիկը, Եկատերինբուրգի օպերային և բալետի թատրոնի դերասաններ` ՌԴ ժողովրդական արտիստներ Յա. Խ. Վուտիրասը և Մ. Լ. Մինսկին, թատրոնի դիրիժոր Եվգենի Կոլոբովը, Մոսկվայի «Նոր Օպերային» թատրոնի հիմնադիրը, որի անունով կոչվում է թատրոնը , թատրոնի տնօրեն Մ. Գանելինի ընտանիքը, խորհրդային հեռուստահաղորդավար Տամարա Օստանինան ։
Հետագայում բազմաթիվ արտիստներ տեղափոխվել են, 2009 թվականին այստեղ ապրել են առաջին բնակիչներից ՌԴ մշակույթի վաստակավոր աշխատող Ռ. Ս. Սոսնինան, Ռուսաստանի Դաշնության վաստակավոր արտիստ Վալենտինա Պիմեենոկը, Ռուսաստանի Դաշնության ժողովրդական արտիստ, երաժշտական կոմեդիայի թատրոնի գլխավոր տնօրեն Կիրիլ Ստրեժնևն ընտանիքի հետ միասին ։
Այստեղ էլ ապրել է ուրալցի տնտեսագիտության պրոֆեսոր Վյաչեսլավ Օլիգին-Նեստերովը։
Առաջին հարկում երկար տարիներ եղել է «Խլեբ» ֆիրմային խանութը (№ 78), «Նվերներ» խանութը (№ 7 Սվերդգորպրոմտորգ), «Մեծ Ուրալ» ռեստորանի 2-րդ կիսաֆաբրիկատների խանութը։
Շենքի վրա փակցվել են հուշատախտակներ` «Խանութներով բնակելի շենք» և Լյութերական եկեղեցի (2000-ական թվականներ)։ 2010 թվականին շենքի տանիքում նկարիչ Տիմոֆեյ Ռադեյը ստեղծել է մակագրություն` «Շնորհակալություն, Յուրա. տիեզերքը մերն է» ։
Ծանոթագրություններ
Կատեգորիա:1954 հիմանդրումներ Կատեգորիա:Եկատերինբուրգի տեսարժան վայրեր
Պոսմաշնովկա (գյուղ, Գլոբինոյի շրջան)
Պոսմաշնովկա (Посмашнівка), գյուղ Ուկրաինայի Պոլտավայի մարզի Գլոբինոյի շրջանում։
1987 թվականի տվյալներով Պոսմաշնովկա գյուղում բնակվում էր 20 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Գլոբինոյի շրջանի բնակավայրեր Կատեգորիա:Ուկրաինայի գյուղեր
Լիզա Լովեն Քոնգսլի
Կենսագրություն
Լիզա Լովեն Քոնգսլին ծնվել է 1979 թվականի սեպտեմբերի 23-ին Նորվեգիայի մայրաքաղաք Օսլոյում։ 2002 թվականին ավարտել է Օսլոյում գտնվող Վեստերդալս արվեստների դպրոցը «գեղարդվեստական ղեկավար» մասնագիտացմամբ։ 2004 թվականից մինչև 2007 թվականը գտնվել է Լի Սթրասբերգի թատրոնի և կինոյի ինստիտուտում Նյու Յորքում և Լոս Անջելեսում։
Իր դերասանական առաջնելույթը կայացել է 2008 թվականին։ 2014 թվականին նկարահանվել է «Ֆրոս մաժոր» գիլմի գլխավոր դերում։ 2015 թվականին այդ դերի համար առաջադրվել է «Georgia Film Critics Association Award» և «Ոսկե բզեզ» մրցանակների համար «Լավագույն դերասանուհի» անվանակարգում ։ 2015 թվականին Լիզան նկարահանվել է «Օկուպացվածները» սերիալում։ 2016 թվականին նոր ֆիլմէ թողարկվել իր մասնակցությամբ, որը պատերազմական դրամա է և կրում է «Մոխիրը ձյան մեջ» վերնագիրը ։ 2017 թվականին նա կհայտնվի Մենալիպայի դերում «Հրաշք կին» ֆիլմում ։
Արտաքին հղումներ
Կատեգորիա:Նորվեգացի դերասանուհիներ Կատեգորիա:Կինոդերասանուհիներ Կատեգորիա:Թատրոնի դերասանուհիներ
Ռեյն Ուիլսոն
Ռեյն Դիտրիք Ուիլսոն (Rainn Dietrich Wilson, ), ամերիկացի դերասան, ռեժիսոր, սցենարիստ, պրոդյուսեր և նմուշահավաք։ Հանդիսատեսին առավել հայտնի է «Օֆիս» սիթքոմի ամերիկյան տարբերակում Դուայթ Շռութին մարմնավորելու համար, ինչի համար առաջադրվել է Էմմի մրցանակի։ Հայտնի է նաև «Ջունո» (2007), «Սուպեր» (2010) և մի շարք այլ գեղարվեստական կինոնկարներում հանդես գալու համար։
Ծանոթագրություններ
Կատեգորիա:Ամերիկացի դերասաններ Կատեգորիա:Ամերիկացի սցենարիստներ Կատեգորիա:Ամերիկացի պրոդյուսերներ Կատեգորիա:Ամերիկացի ռեժիսորներ Կատեգորիա:Հոլիվուդյան դերասաններ Կատեգորիա:Ամերիկացի կատակերգուներ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի տղամարդ կինոդերասաններ Կատեգորիա:Ամերիկացի բլոգերներ
Աստերոիդների ցանկ (247801-247900)
Աստերոիդների ցանկ (247701-247800) * Աստերոիդների ցանկ * Աստերոիդների ցանկ (247901-248000)
Իմպերիա (գավառ)
Իմպերիա (Provincia di Imperia, Provinsa de Imperia, Província d'Impèria), Իտալիայի գավառ Լիգուրիա մարզում։ Տեղակայված է Լիգուրյան ծովի ափին, արևմուտքից սահմանակից է Ֆրանսիային, իսկ արևելքից և հյուսիսից սահմանակից է Սավոնա և Կուենո գավառներին։ Գավառի կենտրոնը, Իմպերիա քաղաքը, տեղակայված է Թուրին քաղաքից՝ 203 կմ հարավ և Ջենովա քաղաքից՝ 117 կմ արևմուտք։ Գավառի ոչ պաշտոնական անվանումն է Riviera dei Fiori «Ծաղկյա Ռիվերա»՝ մատնանշելով մշակութային և տնտեսական միասնությունը ֆրանսիական Ռիվիերայի հետ, ինչպես նաև զարգացած ծաղկաբուծությունը Սան Ռեմոյի և Վենտիմիլիայի կենտրոնների հետ։
Աշխարհագրություն
Մերձծովյան Ալպերի նախալեռները Ֆրանսիայի հետ սահմանում հասնում են մինչև 2000 մ բարձրության։ Առանձին լեռնաշղթաները հյուսիսից իջնում են դեպի ծովը՝ ստեղծելով բլուրների շերտընդմիջումներ և նեղ հարթավայրեր։ Գետերի մեծ մասը, որոնք հոսում են այդ հարթավայրերում սեզոնային են, միայն Ռոիա գետն է հոսում կլոր տարի։
Քաղաքային բնակչությունը մեծ մասամբ կենտրոնացած է ծովափնյա նեղ գոտում, որտեղով անցնում են Նիցա-Գենուայի հիմնական մայրուղին և երկաթգիծը (А10, Autostrada dei Fiori, մտնում է Е80-ի կազմի մեջ)։ XXI-րդ դարում շարունակվում է գավառի բնակչության աճի գործընթացն ափամերձ քաղաքներում՝ լեռնային հատվածի կրճատման հաշվին։
Պատմություն
Վաղ միջնադարում լիգուրիական ծովափը բազմիցս ձեռքից-ձեռք է անցել։ Նրան տիրացել են Բյուզանդական կայսրությունը, 641 թ.-ին լոմբարդիացիները, 774 թ.-ին ֆրանկները։ XI դարում Միջերկրական ծովի ամբողջ հյուսիսային ծովափը դարձավ ծովահենների (Սարակինոսներ, նորմաններ) ավարը։ Միայն X դարում, ծովահենների թուլացումից հետո, ծովափում առաջացավ 3 իշխանություն, որոնցից շուտով առաջին տեղը դուրս եկավ Ջենովան։ Ջենովացիները ղեկավարեցին տարածաշրջանը մինչև 1396 թ.-ը, երբ Դոժը զիջեց կառավարումը Ֆրանսիայի թագավորին։ XV—XVI-րդ դարերում Լիգուրիան պատկանել է պարբերաբար թե՛ ֆրանսիացիներին, թե՛ միլաններին։ 1528 թ.-ին Անդրեա Դորիան՝ Իսպանիայի հետ դաշինքի շնորհիվ, ազատվեց ֆրանսիական իշխանությունից, բայց 1684 թ.-ին ֆրանսիական նավատորմը նորից ստիպեց ջենովացիներին հանձնվել։ Ֆրանսիացիների ներխուժումը բերեց Պիեմոնտի և Ավստրիա պատասխան ռազմական գործողությունների։ 1746 թ.-ի ապստամբությունը վերկանգնեց Ջենովայի անկախությունը։
Նապոլեոնը 1796 թ.-ին կազմավորեց Լիգուրիական հանրապետությունը, այնուամենայնիվ 1805 թ.-ին նախընտրեց բռնանվաճել Լիգուրիան։ 1814 թ.-ին նրան տիրացավ Սարդինիայի թագավորությունը, և նրա կազմում Լիգուրիան, նրա հետ էլ միասին Կասրությունը մտան միացյալ Իտալիայի կազմի մեջ։ Կայսրության տարածքում ծնվածների շարքից.
Տնտեսություն
Տնտեսության հիմնական ճյուղերը.
Հղումներ
Կատեգորիա:Իտալիայի գավառներ
Էբիգայել Կիթս
Էբիգայել Կիթս (Abigail Keats, ), հարավաֆրիկյան նորաձևության դիզայներ։ Ճանաչում է ձեռք բերել հատկապես հավաքածուի շնորհիվ, որում ընդգծվում է կանացի ուժը։
Կենսագրություն
Էբեգայել Կիթսը ծնվել է 1986 թվականի նոյեմբերի 11-ին Հարավաֆրիկյան Հանրապետությունում՝ Բուրբանում։ Դեռահասության հասակում ավարտել է Յոհաննեսբուրգում գտնվող Դենվերի քոլեջը, ապա սկսել է սովորել Լոնդոնի նորաձևության միջազգային դպրոցում, որն ավարտել է 2007 թվականին։ էբիգեյլը իր առաջին հավաքածուն ցուցադրել է 2008 թվականին Audi նորաձևության շաբաթվա ընթացքում՝ նոր սերնդի դիզայներների աշուն-ձմեռ հավաքածուների ցուցադրության շրջանակներում ։
Այդ ժամանակից ի վեր նա բազմիցս մասնակցել է Յոհանեսբուրգի նորաձևության շաբաթին, Audi նորաձևության շաբաթին և Աֆրիկյան նորաձևության շաբաթին ։ Կիտսին հրավիրել են իր հավաքածունները ցուցադրելու Նյու Յորքում, Լոնդոնում և Մայամիում։ 2009 թվականի ապրիլին նրա հագուստներով ելույթ են ունեցել «Мисс FTV» մրցույթի եզրափակչի մասնակիցները ։
Elle ամսագրի հարավաֆրիկյան տարբերակը 2008 թվականի հունիսին նրան անվանել է «ամսվա դիզայներ», Cosmopolitan-ը ճանաչել է նրան «դիտելու դիզայներ», իսկ Ray ամսագիրը՝ «ընտրյալ դիզայներ» ։ 2010 թվականի հունիսին Mail & Guardian թերթը նրան ներառել է 200 ամենաազդեցիկ երիտասարդ հարավաֆրիկացիների ցանկում ։ Նույն ամսին նա ընտրվել էր ՀԱՀ-ի կառավարության կողմից՝ երկիրը Շանհայի «Էքսպո-2010» ցուցահանդեսում ներկայացնելու համար ։
Ծանոթագրություններ
Կատեգորիա:Նորաձևության դիզայներներ
Մարտունի (Արցախ)
Մարտունի համայնքում ընդգրկված են Կաքավաձոր և Քաջավան գյուղերը։
Աշխարհագրություն
Համայնքը հարթավայրային է, ունի 8243,64 հա տարածք, որից 5466,61 հա գյուղատնտեսական նշանակության, 2364,73 հա անտառային հողեր։
Համայնքի տարածքում առկա են թվով 2 աղբյուրներ` «Քյահրիզ» և «Ավոյի աղբյուր»։ Մարտունի քաղաքում կան 2 չգործող ջրահավաք սրահներ։ Ոռոգման ջրի համար առկա են 21 արտեզյան ջրհորներ, որոնցից 6 գործող, իսկ խմելու ջրի համար՝ 5 գործող արտեզյան ջրհորներ։
Համայնքի տարածքում առկա են կրաքարի և կավի հանքային պաշարներ։
Բնակչություն
2015 թվականին Մարտունի համայնքի բնակչության թվաքանակը կազմում է 5705 մարդ, կա 1624 տնտեսություն։
Բնակավայրի ազգաբնակչության փոփոխությունը.
Տնտեսություն
Բնակչությունը հիմնականում աշխատում է տարբեր պետական հիմնարկներում, շրջկենտրոնի պետական և մասնավոր հիմնարկ-ձեռնարկություններում, ինչպես նաև զբաղվում է գյուղատնտեսությամբ` հողագործությամբ և անասնապահությամբ։
Պատմամշակութային հուշարձաններ
Համայնքի պատմամշակութային հուշարձաններն են` Ս. Մեծն Ներսես եկեղեցի (XX դ.), Գևորգավանի ռուսական եկեղեցի (XIX դ.):
Հասարարակական կառույցներ
2015 թվականի դրությամբ համայնքում գործում էր քաղաքապետարան, «Մարտունու մշակույթի և երիտասարդության կենտրոն» ՊՈԱԿ, Մարտունու մշակույթի տուն, շրջանային հիվանդանոց, կար 2 դպրոց` 1 հոսքային և 1 հիմնական, որտեղ սովորում էին 765 աշակերտներ, և Մարտունու Ա. Խաչատրյանի անվան երաժշտական դպրոց, համայնքն ուներ 2 պետական մանկապարտեզ, որտեղ ընդհանուր առմամբ մանկապարտեզ հաճախում են 333 երեխաներ ։
Առողջապահություն
2013 թ.-ին Հայաստան համահայկական հիմնադրամն ԱՄՆ Արևելյան շրջանի (Նյու Յորք) իր տեղական մարմնի հովանավորությամբ Մարտունի քաղաքում կառուցել է հիվանդանոց ։
Ծանոթագրություններ
Կատեգորիա:Արցախի Հանրապետության քաղաքներ
Էլեկտրոլիտ
Էլեկտրոլիտ, նյութ, որն իոնների դիսոցման արդյունքում էլեկտրական հոսանք է հաղորդում։ Տեղի է ունենում լուծույթներում և հալույթներում, կամ բյուրեղային պինդ ցանցով իոններում։
Էլեկտրոլիտների օրինակներ կարող են ծառայել ջրային լուծույթները՝ թթուներ, հիմքեր, աղեր և որոշ բյուրեղներ (արծաթի յոդիդ)։ Էլեկտրոլիտներն երկրորդ տեսակի հաղորդիչներ են, որոնց էլեկտրահաղորդականությունը կախված է դրական և բացասական լիցքավորված մասնիկների շարժմամբ։
Դիսոցման աստիճան
Մոլեկուլների քայքայման պրոցեսը լուծույթում կամ հալույթում կոչվում է էլեկտրոլիտային դիսոցում։ Միաժամանակ էկեկտրոլիտում տեղի է ունենում իոնային ասոցիացիայի վերամշակում մինչև մոլեկուլ։ Հաստատուն արտաքին պայմանների (ջերմաստիճան, կոնցենտրացիա և այլն) դեպքում հաստատվում է դինամիկ հավասարակշռություն փլուզման են միավորումների միջև։ Այդ իսկ պատճառով էլեկտրոլիտում դիսոցվում են որոշակի քանակությամբ մոլեկուլներ։
Դասակարգում
Ըստ էլեկտրոլիտային դիսոցման աստիճանի էլեկտրոլիտները լինում են երկու տեսակի՝
Տերմինի օգտագործում
Բնական գիտությունների մեջ
Էլեկտրոլիտ տերմինն օգտագործվում է հիմնականում կենսաբանության և բժշկության մեջ։
Տեխնիկայում
Էլեկտրոլիտ բառը լայն կիրառություն ունի տեխնիկայում և արտահայտում է տարբեր իմաստներ։
Գրականություն
Կատեգորիա:Ֆիզիկական քիմիա Կատեգորիա:Նյութեր
Լյուքսեմբուրգի ֆուտբոլի ազգային հավաքական
Լյուքսեմբուրգի ֆուտբոլի ազգային հավաքականը (Lëtzebuergesch Foussballnationalequipe, Équipe du Luxembourg de football, Luxemburgische Fußballnationalmannschaft, ՖԻՖԱ կոդն է՝ LUX) ներկայացնում է Լյուքսեմբուրգը ընկերական և այլ պաշտոնական խաղերում։ Վերահսկվում է Լյուքսեմբուրգի Ֆուտբոլի Ֆեդերացիայի կողմից։ Առաջին մրցույթային հանդիպումն անց է կացրել Ֆրանսիայի ֆուտբոլի ազգային հավաքականի հետ․ խաղն ավարտվել է 1-4 հաշվով։ Երբեք չի մասնակցել Եվրոպայի առաջնություններին և Աշխարհի առաջնություններին։ Համագործակցում է ՈՒԵՖԱ-ի և ՖԻՖԱ-ի հետ։ 2014 թվականի հունիսի 4-ին Իտալիայի հետ խաղն ավարտել է ոչ ոքի՝ 1-1։
Արտաքին հղումներ
Կատեգորիա:Լյուքսեմբուրգ Կատեգորիա:Եվրոպայի ֆուտբոլի ազգային հավաքականներ
Վիկտոր Կամյանով
Վիկտոր Իսաակովիչ Կամյանով (Ви́ктор Исаа́кович Камя́нов, ), խորհրդային և ռուս մանկավարժ, գրաքննադատ և գրականագետ։
Կենսագրություն
Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողությունների մասնակից է, լեյտենանտ, ավարտել է կրտսեր ավիամասնագետների դպրոցը (1942), Սմոլենսկի հրետանային ուսումնարանը (1943)։ 1943 թվականի օգոստոսին եղել է 106-րդ հրետանային գնդի դասակի հրամանատար, այնուհետև Կարելիայի ճակատի 14-րդ բանակի 10-րդ գվարդիական հրաձգային դիվիզիայի հրամանատար։ Մասնակցել է Զապոլյարյեի մարտերին ։ Ավելի ուշ հրատարակել է «Խաղաղությունից հետո» ինքնակենսագրական վիպակը իր ռազմական փորձի մասին։
1950 թվականին ավարտել է Մոսկվայի Վ. Լենինի անվան մանկավարժական ինստիտուտը։
Կրթությամբ դասական բանասեր, սովորել է պրոֆեսոր Ա. Լոսևի մոտ։ Ավագ կուրսերում նրան պաշտպանում է ընդդիմախոսներից, Ա. Տահո-Գոդին ուսանող Կամյանովի մասին գրել է որպես շնորհազրկված պրոֆեսորի «մոլի ջատագով ։ Մոսկվայի դպրոցներում դասավանդել է գրականություն և ռուսերեն (1950-1973) ։ Եղել է ԽՍՀՄ գրողների միության անդամ (1974)։ 1973 թվականից սկսած «Նոր աշխարհ» ամսագրի քննադատության բաժնում աշխատել է որպես խմբագիր։ 70-ականների երկրորդ կեսին Արվեստի մշակների կենտրոնական տան աշխատակիցների համար պարբերաբար հանդես է եկել խորհրդային գրականության վիճակի մասին դիտարկումներով ։
Նրա կրտսեր եղբայրը իսրայելցի բանաստեղծ Բարուխ Ավնին է (Բորիս Կամյանով)։
Ուսուցիչ
Սոցիոլոգ Լ. Գուդկովը հիշում է. Կամյանովը ավարտական բնութագրում նշեց սոցիոլոգիայի նկատմամբ իմ հետաքրքրությունը՝ չնայած այդ ժամանակ «սոցիոլոգիա» բառը ես չգիտեի և հարցրի, թե ինչ նկատի ունի նա ։
Արտաքին հղումներ
Կատեգորիա:Ռուս գրականագետներ Կատեգորիա:Ռուս գրաքննադատներ Կատեգորիա:Ռուս գրողներ Կատեգորիա:Ռուս մանկավարժներ Կատեգորիա:Չեխովագետներ Կատեգորիա:Հայրենական մեծ պատերազմի մասնակիցներ Կատեգորիա:ԽՍՀՄ գրողների միության անդամներ
Ռեչկա (գյուղ, Մեժգորեի շրջան)
Ռեչկա (Річка), գյուղ Ուկրաինայի Անդրկարպատյան մարզի Մեժգորեի շրջանում։
2001 թվականի տվյալներով Ռեչկա գյուղում բնակվում էր 946 մարդ։
Ուդաբնոյի վանք
Ուդաբնոյի վանք (უდაბნოს მონასტერი), Դավիթ Գարեջայի վանքային համալիրի մաս կազմող վանք վրաց-ադրբեջանական սահմանին։
Նովոսյոլովա (գյուղ, Ուստ-Կուտսկի շրջան)
Նովոսյոլովա (Новосёлова), գյուղ Ռուսաստանի Իրկուտսկի մարզի Ուստ-Կուտսկի շրջանի կազմում։
Ուդաբնոյի վանք
Վրաց-ադրբեջանական սահմանի ցայսօր դեմարկացիայի բացակայության պատճառով Ուդաբնոյի վանքը հանդիսանում է Վրաստանի և Ադրբեջանի միջև տարածքային վեճի առարկա։ Տեղակայված է Սուրբ Դավիթ մայրավանքից դեպի հարավ-արևմուտք հատվածում ընկած Ուդաբնո անվամբ ժայռի հարավային մասում։ Համաձայն Վրաստանի վարչատարածքային բաժանման գտնվում է Սագարեջոյի շրջանի հարավ-արևելյան մասում (պատմական Կուխեթ պատմական տարածաշրջանում)։ Համաձայն Ադրբեջանական Հանրապետության վարչատարածքային բաժանման գտնվում է Աղստևի շրջանի հյուսիս-արևելյան մասում։
Նովոսյոլովա (գյուղ, Ուստ-Կուտսկի շրջան)
Բնակչությունը 2010 թվականին գրանցված տվյալներով կազմում էր 2 մարդ։
Ուդաբնոյի վանք
Տարածքային վեճ
2019 թվականի ապրիլի 25-ին լրատվամիջոցները հաղորդել են, որ մի քանի օր առաջ ադրբեջանցի սահմանապահները ներխուժել են Ուդաբնոյի վանքի տարածքի և արգելել զբոսաշրջիկների մուտքը ։
Նովոսյոլովա (գյուղ, Ուստ-Կուտսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Իրկուտսկի մարզի Ուստ-Կուտսկի շրջանի բնակավայրեր
Նաշոն Կիրզ
Նաշոն Կիրզ, ամերիկացի դերասան։
Կենսագրություն և կարիերա
ՆաՇոն Կիրզը ծնվել է 1972 թվականի հոկտեմբերի 2-ին Բրուքլինում (Նյու Յորք, Նյու Յորք նահանգ, ԱՄՆ)։
Կիրզը ներկայացել է հեռուստատեսության մեջ HBO-ի « Անտուրաժ » սերիալում ռեփեր Սայգոնի զարմիկի դերում և «Վահան»-ում ։
Կիրզը երկրորդական դեր է խաղացել ABC-ի « Հուսահատ տնտեսուհիները » սերիալում՝ փոխարինելով աշխատանքից ազատված Փեյջ Քենեդիին որպես Քեյլեբ Էփփլվայթի փախստականի, որը գերության մեջ էր գտնվում իր մոր (Էլֆրի Վուդարդի) նկուղում ։
Մինչ « Հուսահատ տնտեսուհիները » Կիրզը դերեր է ունեցել «Նյու Յորքի տաքսի», «Մարսի Իքս», «Բրոնքսի հատկանիշը» ֆիլմերում , ինչպես նաև դարձել հետիոտնի ձայնը «Grand Theft Auto: San Andreas» տեսախաղում ։ Կիրզը 2007 թվականին Վեննեսա Ուիլյամսի հետ նկարահանվել է «Իմ եղբայր» ֆիլմում։ Մի քանի տարվա ընթացքում 1990-ականների ավարտին և 2000-ականների սկզբին Կիրզը պարբերաբար հայտնվել է «Ուշ գիշեր Քոնան Օ'Բրայենի հետ» ֆիլմում։
Ծանոթագրություններ
https://ru.wikipedia.org/wiki/Comic_Book_Resources Կատեգորիա:Ամերիկացի տղամարդ կինոդերասաններ Կատեգորիա:Ամերիկացի դերասաններ Կատեգորիա:Դերասաններ Կատեգորիա:21-րդ դարի ամերիկացի դերասաններ Կատեգորիա:20-րդ դարի ամերիկացի դերասաններ Կատեգորիա:Ամերիկացի հեռուստատեսային դերասաններ Կատեգորիա:21-րդ դարի դերասաններ Կատեգորիա:20-րդ դարի դերասաններ Կատեգորիա:Դերասաններ այբբենական կարգով
Դավիթ երեցի խաչքար (Մայր Աթոռ)
Դավիթ երեցի խաչքար, գտնվում է Հայաստանի Հանրապետության Արմավիրի մարզի Վաղարշապատ քաղաքի կենտրոնում գտնվող Մայր Աթոռի արևելյան կողմում, ցայտաղբյուրի հարևանությամբ։ Հաշվառված է ՀՀ պատմության և մշակույթի անշարժ հուշարձանների պետական ցանկում (4.2/14.1.23) ։
Տեղադրություն
Մայր Աթոռի արևելյան կողմում, ցայտաղբյուրի հարևանությամբ։ Կանգնեցված է բազալտե պատվանդանին։ Նախկինում գտնվում էր Գեղարքունիքի մարզի Լճավան գյուղից 4 կմ հյուսիսարևմտյան ուղղության վրա գտնվող «Գթաշեն» գյուղատեղիի գերեզմանոցում՝ ավերակ եկեղեցու ներսը, որտեղ էլ Բարուխուդարյանը գրի էր առել խաչքարի արձանագրության մի մասը ։
Պատկերաքանդակներ
Խաչքարն աչքի է ընկնում բարձրարվեստ քանդակներով, մասնավորապես եռանկյունաձև քիվի պատկերաքանդակում Աստվածածնին և մանուկ Քրիստոսին իր թևերի տակ է առել Հովհաննես ավետարանչին խորհրդանշող արծիվը։ Նրանց ոտքերի մոտ քանդակված են մնացած ավետարանիչների խորհրդանիշները։
Քիվի աջ հատվածում քանդակված են արև և աստղ, իսկ ձախում` լուսին ու վիմագրում հիշվող տեր Դավիթը` ծնրադիր, ում էլ հավանաբար նվիրված է խաչքարը։ Արևնառհասարակ խորհրդանշում է Նոր, իսկ լուսինը` Հին կտակարանը։ Տիրամոր և Քրիստոսի ոտք երի տակ պատկերված է Ադամի գանգը (սովորաբար Ադամի գանգը պատկերվում է Գողգոթայի հետ համատեղ, որը ներկապատկերաքանդակում բացակայում է)։ Խաչքարի քանդակային հորինվածքում առանձնանում է նաև կենտրոնական խաչի ստորին ուղղաձիգ թևը երկու կողմից բռնած հրեշտակների պատկերումը ։
Վիմական արձանագրություն
Խաչքարի ստորին մասին, շեշտված եռանկյունաձև քիվին, աջակողմյան նեղ նիստին և թիկունքին առկա են վիմական արձանագրություններ.
Արձանագրություն 2
Վարդյակի երկու կողմերում․
Համաձայն արձանագրության՝ խաչքարը կանգնեցվել է 1569 թվականին։
Արձանագրություն 3
Խաչքարի աջ կողմում՝ 12 տող վիմական արձանագրություն․
Համաձայն արձանագրության՝ խաչքարը կանգնեցրել է Դավիթն իր հոր՝ Սուլթանղուլի, հիշատակին։
Արձանագրություն 4
Խաչքարի թիկունքի՝ 13 տող վիմական արձանագրություն ․
Արձանագրությունը խոսք է գնում Սուլթանղուլի հինգ որդիների և Ղալամի թոռ Եղիշեի կողմից ջրաշինական աշխատանքների, մասնավորապես ջուր բերելու և ջրաղաց կառուցելու մասին։
Շտրաուսբերգ
Շտրաուսբերգ (Strausberg), քաղաք Գերմանիայում, Բրանդենբուրգի տարածքում։
Մտնում է Մերկիշ Օդեռլենդի շրջանի կազմի մեջ։ Բնակչությունը 26 206 մարդ է (2010 թվականի դեկտեմբերի 31–ի տվյալներով) ։ Զբաղեցնում է 67,86 կմ² տարածք։ Պաշտոնական կոդը՝ 12 0 64 472։
Քաղաքը ստորաբաժանվում է 1 քաղաքային համայնքի։
Արտաքին հղումներ
Կատեգորիա:Գերմանիայի քաղաքներ
(7889) 1994 LX
(7889) , աստերոիդ ապոլոնի ընտանիքում։ Հայտնաբերվել է 1994 թվականի հունիսի 15-ին Սփեյսուոչ ծրագրի կողմից Կիթ Պիկում ։
Միջին հեռավորությունը Արեգակից կազմում է 1,261541 ա. մ., առավելագույնը մոտենում է 0,8247 ա. մ. հեռավորության վրա և հեռանում 1,6984 ա. մ., իսկ Երկրի ուղեծրին աստերոիդը նվազագույնը մոտենում է 0,1535 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 517,55 երկրային օրվա ընթացքում, իր ուղեծրով շարժվելով միջինում 0,695588 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 36,91° անկյուն։
Աթենաս (գավառ)
Աթենաս (Atenas), գավառ Կոստա Ռիկայի Ալախուելա նահանգում։
Աշխարհագրություն
Գտնվում է նահանգի հարավային սահմանագծին և սահմանակից է Սան Խոսե նահանգին։ Վարչական կենտրոնը Աթենաս քաղաքն է։
Բնակչությունը ըստ 2011 թվականի տվյալների կազմում է 25 460 մարդ։ Տարածքը՝ 127,19 կմ²։
Շրջաններ
Գավառը բաժանված է 8 շրջանների՝
Ծանոթագրություններ
Կատեգորիա:Կոստա Ռիկայի գավառներ
Պուզիկովո (գյուղ, Գլոբինոյի շրջան)
Պուզիկովո (Пузикове), գյուղ Ուկրաինայի Պոլտավայի մարզի Գլոբինոյի շրջանում։ Բնակավայրը նախկինում նաև անվանվել է Պուզիկովե։
2001 թվականի տվյալներով Պուզիկովո գյուղում բնակվում էր 696 մարդ։ Բնակավայրը զբաղեցնում է 4,43 կմ² տարածք։ Բնակչության խտությունը կազմում էր 157,11 մարդ/կմ²։
Աբդուրահման Վաբերի
Աբդուրահման Վաբերի (Abdourahman Waberi, ), ջիբութացի գրող։ Ապրում է Ֆրանսիայում, գրում է ֆրանսերենով։
Կենսագրություն
Աղքատ ընտանիքից է։ 1985 թվականին մեկնել է Ֆրանսիա, անգլագիտություն է սովորել Կանում, այնուհետև Դիժոնի Բուրգունդիայի համալսարանում։ 1993 թվականին պաշտպանել է իր դիպլոմը Նուրուդին Ֆարահի ստեղծագործության վերաբերյալ, սկսել է աշխատել դիսերտացիայի վրա, որտեղ որոշել է համեմատել Ֆարահի և Ասյա Ջեբարի ստեղծագործությունը, բայց այն չի ավարտել։ 1994 թվականին որպես արձակագիր իր դեբյուտն է նշել։ 1996-2005 թվականներին անգլերեն է դասավանդել Լիզիեի և Ռուանի լիցեյներում։
Ճանաչում
Շտեֆան Գեորգի մրցանակ (Դյուսելդորֆ, 2006 թվական) և այլ մրցանակներ։ 2010 թվականին եղել է Դուբլինի գրական մրցանակի ժյուրիի անդամ։ 2005-2006 թվականներին Բեռլինում եղել է DAAD-ի հյուրը, իսկ 2010-2011 թվականներին եղել է Հռոմի (Վիլլա Մեդիչիի) ֆրանսիական ակադեմիայի կրթաթոշակառու։ Վաբերիի արձակը թարգմանվել է եվրոպական շատ լեզուներով, սոմալիերեն և հրատարակվել է Բրայլի գրերով։ 2005 թվականին «Lire» ֆրանսիական ամսագիրը նրան ներառել է ապագայի 50 գրողների շարքում։ Ժան-Մարի Գյուստավ Լեկլեզիոն հիշատակել է նրան իր նոբելյան խոսքում (2008 թվական) որպես Աֆրիկայի ամենամեծ գրողների մեկը։ 2010 թվականին Բարսելոնայի Ինքնավար համալսարանում կայացել է միջազգային կոլոքվիում, որը նվիրված էր Վաբերիի ստեղծագործությանը։
Արտաքին հղումներ
Կատեգորիա:Ֆրանսիացի գրողներ Կատեգորիա:Ջիբութացի գրողներ
Ռոքսբուրգի գրավում (1460)
Ռոքսբուրգի գրավում, անգլա-շոտլանդական պատերազմների ժամանակ տեղի ունեցած պաշարում։ Շոտլանդիայի թագավոր Ջեյմս II-ը սկսել էր արշավ` Անգլիայից բոլոր շոտլանդական ամրոցները վերադարձնելու համար, քանի որ այդ ժամանակ անգլիացիները ներգրավված էին քաղաքացիական պատերազմի մեջ։ Ռոքսբուրգ ամրոցը Շոտլանդիայում մնացած վերջին անգլիական ամրոցներից էր, և Ջեյմսը գլխավորում էր մի մեծ բանակ և ուներ մի քանի թնդանոթներ այն գրավելու համար։ Հաղթանակը մոտ էր, երբ թագավորի թնդանոթներից մեկը պայթել է և սպանել նրան։ Նրա բանակը, այնուամենայնիվ, գրավել է ամրոցը։ Ջեյմսի թագուհին՝ Մերի Գուելդերսը, հրամայել է քանդել ամրոցը՝ այն նվաճելուց կարճ ժամանակ անց  ։
Արտաքին հղումներ
Կատեգորիա:Շոտլանդիայի ճակատամարտեր Կատեգորիա:Անգլիայի ճակատամարտեր
Ա-ԹԻՎԻ հեռուստաընկերություն
ԱԹԻՎԻ կամ ATV, հայկական մասնավոր ժամանցային հեռուստաալիք։ Հիմնադրվել է 2009 թ. ապրիլի 25-ին։ Փոխարինելով Արմենակոբ հեռուստաալիքին։
Համագործակցում է ռուսական ՏՆՏ հեռուստաընկերության հետ։ Հեռարձակվում է Երևանում և մարզերում։ ATV-ն հեռուստադիտողին է առաջարկում է լրատվական, սպորտային, առավոտյան, երաժշտական ծրագրեր, ժամանցային, քաղաքական, հայալեզու և հասարակական բնույթի թոք - շոուներ, սեփական արտադրության հեռուստասերիալներ, ինչպես նաև հայկական, ռուսական և արտասահմանյան կինոարտադրության լավագույն ֆիլմերը։
2015 թվականի փետրվարի 2-ից ATV-ի եթերը համալրվել է «Այսօր» լրատվական ծրագրով։ 2015 թ.-ից եթեր է հեռարձակվել «Լույսի պահապանը» բազմասերիանոց հեռուստաֆիլմը` հիմնված է իրական պատմության վրա։
Թեմատիկ ալիքներ
2016 թվականի մայիսի 1-ին ATV-ն ներկայացրեց 5 նոր թեմատիկ կաբելային հեռուստաալիքներ` տարբեր հեռուստալսարանների համար։
2018 թվականի ապրիլի 1-ին ATV-ն ներկայացրեց 3 նոր թեմատիկ կաբելային հեռուստաալիքներ` տարբեր հեռուստալսարանների համար։
Եթերացանկ
Կատեգորիա:Հայաստանի հեռուստաալիքներ Կատեգորիա:Հայալեզու հեռուստաալիքներ Կատեգորիա:Լրատվական հեռուստաընկերություններ Կատեգորիա:Մշակութային հեռուստաընկերություններ Կատեգորիա:Ժամանցային հեռուստաընկերություններ Կատեգորիա:Երաժշտական հեռուստաընկերություններ Կատեգորիա:Մանկական հեռուստաընկերություններ Կատեգորիա:2009 հիմնադրումներ
Սավուրի գավառակ
Սավուր, գավառակ Հայոց Միջագետքում, իսկ ապա Արևմտյան Հայաստանում, Դիարբեքիրի վիլայեթում` Մարդինի գավառում։ Կենտրոնը Սավուր ավանն էր։
Պատմություն
Հայերն ունեին կիսանկախ վիճակ։ Նրանք հարկատու էին միայն իրենց մելիքներին։ Թուրքերի դեմ պայքարի էին դուրս գալիս, հաճախակի էլ սավուրցիներին էին միանում նաև քրդերը։ Գավառակի հայերը զանգվածաբար կոտորվել են 1915 թվականի Մեծ եղեռնի ժամանակ։ Նրանց ունեցվածքը կողոպտվել է։ Կենդանի մնացածներից քչերին է հաջողվել ապաստանել օտար երկրներում։
1890-ական թվականներին ուներ 3000 հայ բնակիչ, իսկ 1914 թվականին ուներ շուրջ 6000 հայ բնակիչ։ Գավառակում բնակվում էին նաև քրդեր։ Տեղի հայերը աշխատասեր էին և համերաշխ էին այլազգիների հետ։
Բիենո
Բիենո (Bieno), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում ։
Բնակչությունը կազմում է 447 մարդ (2008), բնակչության խտություն՝ 40 մարդ/կմ²։ Զբաղեցնում է 11 կմ² մակերես։ Փոստային ինդեքս՝ 38050։ Հեռախոսային կոդ՝ 0461։
Ժողովրդագրություն
Բնակչություն
Ծանոթագրություններ
Կատեգորիա:Իտալիայի բնակավայրեր
Ռեպինոե
Ռեպինոե (Репинне), գյուղ Ուկրաինայի Անդրկարպատյան մարզի Մեժգորեի շրջանում։
2001 թվականի տվյալներով Ռեպինոե գյուղում բնակվում էր 1 144 մարդ։ Բնակավայրը զբաղեցնում է 24,12 կմ² տարածք։ Բնակչության խտությունը կազմում էր 5,55 մարդ/կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Մեժգորեի շրջանի բնակավայրեր Կատեգորիա:Ուկրաինայի գյուղեր Կատեգորիա:1457 թվականին հիմնադրված բնակավայրեր
Վիլյար դել Արսոբիսպո (քաղաք)
Վիլյար դել Արսոբիսպո (Villar del Arzobispo, El Villar), քաղաք և համայնք Իսպանիայում՝ Վալենսիա ինքնավար համայնքի Վալենսիա պրովինցիայի Լոս-Սեռանոս շրջանում։ Տարածքը՝ 40,7 կմ2։ Բնակչությունը՝ 3879 (2010 թվականին)։ Պրովինցիայի վարչական կենտրոնից հեռավորությունը՝ 21 կմ։
Արտաքին հղումներ
Կատեգորիա:Իսպանիայի քաղաքներ
Նովոսյուրյուկաևո
Նովոսյուրյուկաևո (Новосюрюкаево, Яңы Сүрәкәй), գյուղ Ռուսաստանի Բաշկորտոստան հանրապետության Սալավատսկի շրջանի կազմում։
Բնակչությունը 2009 թվականին գրանցված տվյալներով կազմում էր 215 մարդ։
Բոդ (չափման միավոր)
Բոդ (baud) կապի և էլեկտրոնիկայի մեջ պարբերական ազդանշանի պայմանանշանային արագության միավոր, որը ցույց է տալիս վարկյանում փոխանցվող ինֆորմացիայի պայմանանշանների քանակը։ Այն անվանվել է ֆրանսիացի ինժեներ և գյուտարար, հեռատիպի պայմանանշանային կոդավորման՝ Բոդոյի կոդի հեղինակ, Էմիլ Բոդոի անունով։
Երկուական կոդավորում ունեցող համակարգերում, որտեղ յուրաքանչյուր բիթ կարող է ընդունել միայն երկու արժեք (0 և 1)՝ բոդը համապատասխանում է վայրկյանում փոխանցվող բիթերի քանակին ։ Սակայն, ժամանակակից սարքերում տեղեկատվության միաժամանակյա փոխանցումը կարող է իրականացվել մի քանի բիթով։ Օրինակ, եթե յուրաքանչյուր ժամանակային միջակայքում փոխանցվում է 4 բիթ, ապա 2400 բոդ պայմանանիշային արագության դեպքում փոխանցման արագությունը կկազմի 9600 բիթ։ Ժամանակակից մոդեմներն օգտագործում են քառակուսացման ամպլիտուդային մոդուլյացիան (QAMd), որի մեկ փոփոխությունը կոդավորում է մինչև 16 բիթ տեղեկատվություն։
Բացի այդ, կապուղու ողջ հզորությունն արտահայտվում է բոդերով, ներառյալ սպասարկման պայմանանիշերը (բիթեր), եթե այդպիսիք կան։ Սակայն կապուղու արդյունավետ արագությունը արտահայտվում է այլ միավորներով, օրինակ՝ բիթ/վայրկյան (bps):
Միավորների միջազգային համակարգում (SI) նախածանցների օգնությամբ կարելի է ձևավորել ավելի մեծ չափման միավորներ, օրինակ՝ կիլոբոդ (kbaud), որը հավասար է 1024 բոդի ։
Տես նաև
Տեղեկատվության չափման միավորներ
Ակսել Վեբեր
Ակսել Վեբեր (Axel Alfred Weber, ), գերմանացի տնտեսագետ, շվեյցարական UBS Group AG խոշորագույն ֆինանսական հոլդինգի տնօրենների խորհրդի նախագահ, 2004-2011 թվականներին զբաղեցրել է Գերմանական դաշնային բանկի (Բունդեսբանկի) նախագահի պաշտոնը։
Կրթություն
1976 թվականին Ակսել Վեբերը ընդունվել է Կոնստանցի համալսարանի պոլիտէկոնոմիայի ֆակուլտետ (Գերմանիա), որն ավարտել է 1982 թվականին։
1988 թվականին գիտական գործունեություն է ծավալել Լոնդոնի Մարիա թագուհու համալսարանում և Թիլբուրգի համալսարանի Տնտեսագիտական հետազոտությունների կենտրոնում, որի ավարտին 1989 թվականին վերադարձել է Զիգեն, որտեղ զբաղեցրել է տնտեսագիտության ամբիոնի գիտաշխատողի պաշտոնը։
Մանկավարժական գործունեություն
1994-1998 թվականներին Ակսել Վեբերը դասախոսական գործունեություն է ծավալել Բոննի համալսարանում՝ որպես տնտեսագիտության տեսության պրոֆեսոր, իսկ այնուհետև 1998-2001 թվականներին եղել է փողի կիրառական տեսության պրոֆեսոր և Ֆրանկֆուրտի Յոհան Վոլֆգանգ Գյոթեի անվան ֆինանսական հետազոտությունների կենտրոնի տնօրեն։ 2001-2004 թվականներին նա համատեղել է համաշխարհային տնտեսության պրոֆեսորի և Քյոլնի համալսարանի ֆինանսական հետազոտությունների կենտրոնի տնօրենի գործունեությունը։
Գործունեություն գերմանական դաշնային բանկում
2004 թվականին Ակսել Վեբերը նշանակվել է Գերմանիայի դաշնային բանկի (Բունդեսբանկի) նախագահ, որը նա գլխավորել է մինչև 2011 թվականի ապրիլի վերջը։ Այդ ընթացքում նա եղել է նաև Եվրոպական կենտրոնական բանկի (ԵԿԲ) խորհրդի և Միջազգային հաշվարկների բանկի տնօրենների խորհրդի անդամ, ինչպես նաև Արժույթի միջազգային հիմնադրամի (ԱՄՀ) Գերմանիայից կառավարիչ։
2010 թվականին Ակսել Վեբերը համարվում էր որպես ԵԿԲ-ի նախագահի հավանական թեկնածու, սակայն 2011 թվականի սկզբին հրաժարվել է հավակնել այդ պաշտոնին։ Հակառակ փորձագետների սպասումներին՝ Վեբերը չի գլխավորել Deutsche Bank-ը ։
2011 թվականի փետրվարին Ակսել Վեբերը հայտարարել է Բունդեսբանկի ղեկավարի պաշտոնից մինչև 2011 թվականի ապրիլի 30-ը վաղաժամկետ հեռանալու իր որոշման մասին, և իր հեռանալուց հետո մեկ տարվա ընթացքում գիտական և դասախոսական գործունեություն է ծավալել Չիկագոյի համալսարանում՝ որպես հրավիրված պրոֆեսոր։
Գործունեություն UBS-ում
2012 թվականի մայիսի 3-ին Ակսել Վեբերն ընտրվել է շվեյցարական UBS խոշորագույն բանկի անդամ և տնօրենների խորհրդի նախագահ՝ փոխարինելով Կասպար Ֆիլիգերին և դառնալով այդ պաշտոնում առաջին օտարերկրացին ։ 2014-2016 թվականներին բանկի վերակազմավորումից և UBS Group AG ֆինանսական հոլդինգի վերակազմավորումից հետո Ակսել Վեբերը դարձել է հոլդինգի տնօրենների խորհրդի նախագահ՝ պահպանելով UBS AG տնօրենների խորհրդի նախագահի պաշտոնը ։ Բացի այդ, նա կազմակերպության մշակույթի և պատասխանատվության կոմիտեի (Corporate Culture and Responsibility Committee) և կառավարման ու նշանակման կոմիտեի (Governance and Nominating Committee) նախագահն է ։
Գործունեություն կազմակերպություններում
UBS-ում գործունեությունից բացի, Ակսել Վեբերը Swiss Finance Council (SFC), Շվեյցարական բանկային միավորման (SBVg), Արժույթի միջազգային համաժողովի (IMC) տնօրենների խորհրդի անդամ է և միջազգային ֆինանսների ինստիտուտի (IIF) տնօրենների խորհրդի նախագահ։ Ակսել Վեբերը հանդիսանում է նաև 30-րդ խմբի (Group of Thirty), եվրոպական ֆինանսական սպասարկման կլոր սեղանի (EFR), եվրոպական բանկային խմբի (EBG), եռակողմ հանձնաժողովի և Սինգապուրի արժույթի կառավարման միջազգային խորհրդատվական խորհրդի անդամ է։ Ակսել Վեբերն է Zukunft Finanzplatz- ի փորձագիտական հանձնաժողովի և Avenir Suisse հիմնադրամի խորհրդի անդամը։ Նաև Ցյուրիխի համալսարանի Ազգային տնտեսագիտության ինստիտուտի խորհրդի անդամ է և Բեռլինի Տնտեսական հետազոտությունների գերմանական ինստիտուտի (DIW) հոգաբարձուների խորհրդի նախագահ։
Պատվավոր կոչումներ
Ակսել Վեբերը Դուիսբուրգ Էսենի և Կոնստանցի համալսարանների պատվավոր դոկտոր է։
Արտաքին հղումներ
Կատեգորիա:Գերմանացի տնտեսագետներ
Սարչի (գավառ)
Սարչի (Sarchí), նախկին անվանումը՝ Վալվերդա Վեգա (Valverde Vega), գավառ Կոստա Ռիկայի Ալախուելա նահանգում։
Աշխարհագրություն
Գտնվում է նահանգի հարավարևելյան մասում։ Վարչական կենտրոնը Սարչի քաղաքն է։
Բնակչությունը ըստ 2011 թվականի տվյալների կազմում է 18 085 մարդ։ Տարածքը՝ 120,25 կմ²։
Շրջաններ
Գավառը բաժանված է 5 շրջանների՝
ՀՄԴ-10. Դաս I․ Վարակիչ և մակաբուծական որոշ հիվանդություններ
Հիվանդությունների և առողջության հետ կապված խնդիրների միջազգային վիճակագրական դասակարգման I դասի մեջ ներառված են փոխանցվող և տարափոխիկ հիվանդությունները, բացառությամբ՝ գրիպ և այլ սուր շնչառական վարակիչ հիվանդությունները (J00-J22), հղիությունը, ծննդաբերությունը և հետծննդյան շրջանը բարդացնող վարակիչ և մակաբուծական հիվանդությունները (բացառությամբ մանկաբարձական փայտացումը և մարդու իմունային անբավարարության վիրուսից առաջացած հիվանդությունները) (ՄԻԱՎ) (O98-), շուրջծննդային (պերինատալ) շրջանին բնորոշ վարակիչ և մակաբուծական հիվանդությունները (բացառությամբ շուրջծննդային փայտացումը, բնածին սիֆիլիսը, շուրջծննդային գոնոկոկային վարակները և մարդու իմունային անբավարարության վիրուսից առաջացած հիվանդությունները) (ՄԻԱՎ) (P35-P39), որոշ տեղային վարակներ (օրգան-համակարգերին վերաբերող դասերը, վարակիչ հիվանդությունների հարուցչակիրները կամ կասկածելիները (Z22-))։
(A15-A19) Պալարախտ (տուբերկուլոզ)
Ներառյալ՝միկոբակտերիում պալարախտով (micobacterium tuberculosis), միկոբակտերիում բովիսով (micobacterium bovis) հարուցված վարակները, բացառությամբ՝ բնածին պալարախտի (P37.0), պալարախտի հետ կապված պնևմոկոնիոզի (J65), պալարախտի բարդությունների (B90.-), սիլիկոտուբերկուլոզի (քարապալարախտ) (J65)։ Բացառությամբ` եթե հաստատված է որպես առաջնային (A15.7) Բացառությամբ` տուբերկուլոզային պլևրիտ շնչական օրգանների առաջնային պալարախտի դեպքում՝ հաստատված մանրէաբանորեն և հյուսվածքաբանորեն (A15.7) Բացառությամբ` ներկրծքային ավշահանգույցների պալարախտի (A16.7) Բացառությամբ՝ պալարախտային պլևրիտը շնչական օրգանների առաջնային պալարախտի ժամանակ (A16.7) Բացառությամբ՝ ավշահանգույցների պալարախտը` (միջընդերային և հետորովայնամիզային (A18.3), ներկրծքային (A15.4, A16.3)), պալարախտային տրախեոբրոնխային ադենոպաթիա (գեղձախտություն) (A15.4, A16.3) Բացառությամբ` կարմիր գայլախտը (L93-), սիստեմային (M32-) Բացառությամբ՝ կոպի սովորական գայլախտը (A18.4) Բացառությամբ՝ պալարախտային մաստոիդիտը (A18.0+) Ներառյալ՝ պալարախտը՝ գեներալիզացված (ընդհանրացված), տարածված պալարախտային բազմաշճաթաղանթաբորբը (պոլիսերոզիտ)
(A20-A28) Որոշ մանրէային զոոնոզներ (կենդանախտեր)
Ներառյալ՝ Yersinia pestis-ից առաջացած վարակ Ներառյալ՝ Francisella tularensis-ից առաջացած վարակը (ճագարային տենդը, եղջերուի ճանճի տենդը) Ներառյալ՝ Bacillus anthracis-ից առաջացած սիբիրյան խոց Ներառյալ՝ տենդը (մալթայան, միջերկրածովային) Բացառությամբ` ժանտախտը (A20-), Yersinia enterocolitica-ից առաջացած էնտերիտը (A04.6)
(A30-A49) Այլ մանրէային հիվանդություններ
Ներառյալ՝ Mucobacterium-ից առաջացած վարակը Բացառությամբ՝ լեպրայի հեռավոր հետևանքները (B92) Բացառությամբ՝ լեպրա (A30-), պալարախտ (A15-A19) Վարակ՝ հարուցված միկոբակտերիաներով (Mycobacterium) Ներառյալ` լիստերիոզային սննդային վարակ Բացառությամբ՝ նորածնային (դիսեմինացված) լիստերիոզը (P37.2) Լիստերիոզային Լիստերիալ Ակնագեղձային լիստերիոզ Բացառությամբ՝ պրկախտը` մանկաբարձական (A34), նորածնի (A33) Բացառությամբ` էրիթրազման (L08.1) Բացառությամբ՝ ստրեպտոկոկային անգինան (բկացավը) (J02.0) Բացառությամբ՝ ծննդաբերական շրջանը (O75.3), շուրջծննդաբերականը (P36.0-P36.1), հետծննդյանը, որպես հետևանք վիժումը, արտարգանդային կամ այլ հղիությունը (O03-O07,O08.0) (պատվաստումը (T88.0), ներարկումը, փոխներարկումը կամ բուժական ներարկումը (T80.2)), հետծննդայինը (O85), հետպրոցեդուրային (T81.4) Բացառությամբ՝ բակտերիեմիան ԱՀՃ (A49.9), ծննդաբերության շրջանում (O75.3), որպես հետևանք՝ (վիժումների, արտարգանդային կամ մոլյար (արտատեղային) հղիության (O33-O07,O08.0), պատվաստումը (T88.0), ներարկումը, փոխներարկումը և բուժական ներարկումը (T80.2)), սեպտիցեմիա (առաջացած)` (շողասնկային (ակտինոմիկոզային) (A42.7), տենդաբշտիկային վիրուսից (հերպեսի վիրուսից (B00.7), գոնոկոկային (A54.8), սնկային (B37.7), լիստերիոզային (A32.7), մենինգոկոկային (A39.2-A39.4), նորածնային (P36-), հետծննդյան (O85), հետպրոցեդուրային (T81.4), սիբիրախոցային (A22.7), ստրեպտոկոկային (A40-), տուլյարեմիային (21.7), էքստրաինտեստինային իերսինիոզային (A28.2), Erysipelothrix (A26.7)), սեպտիցեմիային (մելիոիդոզ (A24.1), ժանտախտ (A20.7)), տոքսիկ շոկի համախտանիշ (A48.3) Բացառությամբ` գազային գանգրենան (A48.0) Բացառությամբ՝ ակտինոմիցետոման (B47.1) Բացառությամբ՝ ծննդաբերական կամ հետծննդային շրջանի կարմիր քամին (O86.8) Բացառությամբ` ակտինոմիկոզային միցետոման (B47.1) Բացառությամբ՝ սեպտիցեմիա ԱՀՃ (A41.9) (էնդոտոքսիկ շոկ ԱՀՃ (A57.8)) Բացառությամբ՝ հիվանդությունների պատճառ հանդիսացող մանրէային ազդակները, որոնք դասակարգված են այլ դասերում (B95-B96), ռիկկեցիաներից առաջացած վարակը ԱՀՃ (A79.9), սպիրոխետներից առաջացած վարակը ԱՀՃ (A69.9), խլամիդիաներից առաջացած վարակը ԱՀՃ (A74.9), մենինգոկոկային վարակը ԱՀՃ (A39.9)
(A50-A64) Առավելապես սեռական ճանապարհով փոխանցվող վարակներ
Բացառությամբ՝ մարդու իմունային անբավարարության վիրուսից առաջացած հիվանդություններ (ՄԻԱՎ) (B20-B24), Ռեյտերի հիվանդությունը (M02.3), ոչ առանձնահատուկ և ոչ գոնոկոկային ուրեթրիտ (N34.1) Բացառությամբ` Գետչինսոնի պատանեկան (տրիադա) եռանշանի (A50.5) Բացառությամբ՝ Գետչինսոնի պատանեկան (տրիադային) եռանշանի (A50.5) Բացառությամբ` մինչև 2 տարեկան մահվան պատճառ հանդիսացող՝ ԱՀՃ սիֆիլիսի (A50.2) Բացառությամբ` միզասեռական գեղձերի թարախակալման հետ (A54.1), հարմիզուկային թարախակալման հետ (A54.1) Բացառությամբ՝ որովայնամզի գոնոկոկային բորբոքումը (A54.8) Բացառությամբ՝ գոնոկոկային պելվիոպերիտոնիտը (կոնքաորովայնամզաբորբը) (A54.2) Ներառյալ՝ Clamidia trachomatis-ից առաջացած, սեռական ուղիով փոխանցվող հիվանդությունները Բացառությամբ՝ խլամիդային (լիմֆոգրանուլեման (A55)), նորածնային կոնյուկտիվիտը (եղջերաթաղանթի բորբոքում) (P39.1) (թոքաբորբ (P23.1)), A74 խորագրերում դասակարգված վիճակներ Բացառությամբ՝ աղիքային տրիխոմոնոզը (A07.8) Բացառությամբ՝ շփումային մոլյուսկը (B08.1), արգանդի վզիկի պապիլոման (D26.0)
(A65-A69) Սպիրոխետաներից առաջացած այլ հիվանդություններ
Բացառությամբ՝ լեպտոսպիրոզը (A27-), սիֆիլիսը (A50-A53) Ներառյալ՝ Ներառյալ՝ բոուբան, պիանը, ֆրամբեզիան (արևադարձային) Ներառյալ՝ հետադարձ տիֆ Բացառությամբ՝ Լայմայի հիվանդություն (A69.2)
(A75-A79) Ռիկետցիոզներ
Բացառությամբ` Ehrlichia sennetsu-ից առաջացած ռիկետցիոզ (A79.8)
(A80-A89) Կենտրոնական նյարդային համակարգի վիրուսային վարակներ
Բացառությամբ՝ հետևանքները՝ վիրուսային էնցեֆալիտի (B94.1), պոլիոմիելիտի (B91) Ներառյալ` մոծակավիրուսային մենինգոէնցեֆալիտ Բացառությամբ՝ վենեսուելյան ձիու էնցեֆալիտ (A92.2) Ներառյալ՝ տզային վիրուսային մենինգոէնցեֆալիտ Ներառյալ՝ ճշտված վիրուսային. մենինգոէնցեֆալիտ ՉԴԱԽ, էնցեֆալոմիելիտ ՉԴԱԽ Բացառությամբ՝ բարորակ միալգիկ էնցեֆալոմիելիտը (G93.3), լիմֆոցիտար խորիոմենինգիտը (A87.2), էնցեֆալիտը առաջացած՝ (հերպեսի վիրուսից (herpes simplex) (B00.4), կարմրուկի վիրուսից (B05.0), գոտկավորող որքինի վիրուսից (B02.0), պոլիոմիելիտի վիրուսից (A80-), համաճարակային պարօտիտի վիրուսից (B26.2)) Բացառությամբ՝ մենինգիտ` առաջացած (հերպեսի վիրուսից (herpes simplex) (B00.3), կարմրուկի վիրուսից (B05.1), գոտկավորող որքինի վիրուսից (B02.1), պոլիոմիելիտի վիրուսից (A80-), համաճարակային պարօտիտի վիրուսից (B26.1)) Բացառությամբ` վիրուսային (մենինգիտը ԱՀՃ (A87.9), էնցեֆալիտը ԱՀՃ (A86))
(A90-A99) Հոդվածոտանիներով փոխանցվող վիրուսային տենդեր և վիրուսային հեմոռագիկ տենդեր
Բացառությամբ՝ Դենգեի վիրուսից առաջացած հեմոռագիկ տենդը (A91) Բացառությամբ՝ Ռոսս գետի հիվանդությունը (B33.1) Բացառությամբ՝ Չիկունգունի հեմոռագիկ տենդը (A92.0), Դենգեի հեմոռագիկ տենդը (A91)
(B00-B09) Մաշկի և լորձաթաղանթների ախտահարումներով բնորոշվող վիրուսային վարակներ
Բացառությամբ` հետանցքասեռական շրջանի հերպեսային վիրուսային վարակը (A60-), բնածին հերպեսային վիրուսային վարակը (P35.2), գամմահերպեսավիրուսային մոնոնուկլեոզը (B27.0), հերպեսային անգինան (B08.5) Ներառյալ՝ Գոտկավորող հերպես zona Ներառյալ՝ morbilli Բացառությամբ՝ ենթասուր կարծրացնող պանէնցեֆալիտը (A81.1) Բացառությամբ՝ բնածին կարմրախտը (P35.0) Բացառությամբ՝ հետանցքասեռական (վեներական) շրջանի գորտնուկները (A63.0), պապիլոմա` կոկորդի (D14.1), միզապարկի (D41.4), արգանդի վզիկի (D26.0) Բացառությամբ՝ վեզիկուլյար ստոմատիտի վիրուսից առաջացած հիվանդությունը (A93.8) Բացառությամբ՝ կապկի ծաղիկ հիվանդությունից վիրուսից առաջացած վարակները (B04)
(B15-B19) Վիրուսային հեպատիտ
Բացառությամբ՝ հերպեսավիրուսային (herpes simplex) հեպատիտը (լյարդաբորբը) (B00.8), վիրուսային հեպատիտի հետևանքները (B94.2), ցիտոմեգալովիրուսային հեպատիտը (B25.1)
(B20-B24) Մարդու իմունային անբավարարության վիրուսից առաջացած հիվանդություն (ՄԻԱՎ)
Բացառությամբ՝ մարդու իմունային անբավարարության վիրուսից առաջացած առանց ախտանիշների վարակը ՄԻԱՎ (Z21) Բացառությամբ` սուր վարակիչ համախտանիշը՝ առաջացած ՄԻԱՎ-ից (B23.0) Ծանոթություն։ Այս խմբից օգտվելու ժամանակ պետք է հիմնվել հիվանդացության և մահացության կոդավորման հրահանգների վրա։
(B25-B34) Վիրուսային այլ հիվանդություններ
Բացառությամբ՝ բնածին ցիտոմեգալովիրուսային վարակը (P35.1), ցիտոմեգալովիրուսային մոնոնուկլեոզը (B27.1) Ներառյալ՝ պարօտիտ` վարակային, համաճարակային Ներառյալ` Պֆեյֆֆերի հիվանդությունը, գեղձային տենդը, մոնոցիտար անգինան Բացառությամբ՝ աչքի հիվանդությունը` առաջացած վիրուսից` հերպեսի (herpes simplex) (B00.5), գոտկավորվող որքինի (B02.3) Ծանոթություն։ HPS, թոքային Х-վիրուսով հարուցված համախտանիշի հետ կապված երիկամային անբավարարությունը նույնականացնելու անհրաժեշտության դեպքում կիրառվում է N17.9 ծածկագիրը Բացառությամբ՝ հեմոռագիկ տենդի` երիկամային դրսևորմամբ (А98.5†, N08.0*) Բացառությամբ՝ վիրուսները՝ որպես հիվանդության պատճառ, որոնք դասակարգված են այլ խորագրերում (B97-), վարակը՝ առաջացած հերպեսի վիրուսից (herpex simplex), ԱՀՃ (B00.9), ռետրովիրուսային վարակը ԱՀՃ (B33.3), ցիտոմեգալովիրուսային հիվանդությունը ԱՀՃ (B25.9)
(B35-B49) Միկոզներ (սնկախտներ)
Բացառությամբ՝ հիպերսենսիտիվ պնևմոնիտը` առաջացած օրգանական փոշուց (J67-), սնկանման միկոզը (C84.0) Ներառյալ` վարակները՝ առաջացած Epidermophyton, Microsporum ս Tichophyton տեսակի սնկերից ֆավուս, ֆավուս՝ ցանկացած տիպի՝ բացառությամբ B36-խմբում նշվածների Ներառյալ՝ կանդիդիազը, մոնիլիազը Բացառությամբ՝ նորածնային կանդիդոզը (P37.5) Բացառությամբ՝ բարուրային դերմատիտ (L22) Բացառությամբ՝ բրազիլական բլաստոմիկոզը (B41-), կելոդիային բլաստոմիկոզը (B48.0) Ներառյալ՝ Լյուտցի հիվանդությունը, բրազիլական բլաստոմիկոզը Ներառյալ՝ ասպերգիլյոման Բացառությամբ՝ իսկական միցետոման (B47.0) Բացառությամբ՝ իսկական միցետոմայի (B47.0)
(B50-B64) Նախակենդանական (պրոտոզոային) հիվանդություններ
Բացառությամբ` ամյոբիազը (A06-), այլ նախակենդանական աղիքային վարակները (A07-) Ներառյալ` խառը վարակները առաջացած Plasmodium falciparum-ի, խառնված մալարիայի պլազմոդեմների այլ ձևերի հետ Ներառյալ՝ խառը վարակներ առաջացած plasmodium vivax-ից և պլազմոդիումների այլ տեսակների հետ միասին, բացառությամբ՝ plasmodium falciparum-ի Բացառությամբ՝ plasmodium falciparum-ի հետ խառը վարակները (B50-) Ներառյալ՝ խառը վարակները, առաջացած plasmodium malariae-ից և այլ տեսակի plasmodium-ներից միասին՝ բացի plasmodium falciparum-ից և plasmodium vivax-ից Բացառությամբ՝ դեպքերը՝ խառնված plasmodium (falciparum-ի (B50-) հետ, vivax-ի (B51-) հետ) Բացառությամբ՝ խառը դեպքեր plasmodium (falciparum-ի (B50-), malariae-ի (B52-), ovale-ի (B53.0), vivax-ի (B51-) հետ) Բացառությամբ՝ խառը դեպքերը plasmodium (հետ) (falciparum-ի (B50), malariae-ի (B52-), ovale-ի (B53.0), vivax-ի (B51-) հետ) Ներառյալ՝կլինիկորեն ախտորոշված մալարիա առանց մակաբուծաբանական հաստատման Ներառյալ՝ ամերիկական տրիպանոսոմոզը, վարակը՝ առաջացած Trypanosoma cruzi-ից Ներառյալ՝ վարակը՝ առաջացած Toxoplazma gondii-ից Բացառությամբ՝ բնածին տոքսոպլազմոզը (P37.1) Բացառությամբ՝ իզոսպորոզը (A07.3), կրիպտոսպորիդոզը (A07.2)
(B65-B83) Հելմինթոզներ (ճիճվախտներ)
Ներառյալ՝ խխունջային տենդը Ներառյալ՝ միախոռոչ (հիդատիդոզային) էխինոկոկկոզը Բացառությամբ՝ ցիստիցերկոզը (B69-) Ներառյալ` ցիստիցերկոզը՝ առաջացած խոզի երիզորդի թրթուրային ձևից (Taenia solium) Բացառությամբ՝ թրթուրային դիֆիլլոբոտրիոզը (B70.1) Բացառությամբ՝ օնխոցերկոզը (B73), արևադարձային (թոքային) էոզինոֆիլիան ԱՀՃ (J82) Ներառյալ՝ ունցինարոզը Ներառյալ` ասկարիդոզը, կլոր որդի ինվազիան Բացառությամբ՝ տրիխոստրոնգիլոիդոզը (B81.2) B78.0 Աղիքային ստրոնգիլոիդոզ Բացառությամբ՝ անգիոստրոնգիլոիդոզը` առաջացած Parastrongylus cantonensis-ից (B83.2) Բացառությամբ` լյարդի կապիլյարիոզը (B83.8) Բացառությամբ` կապիլյարիոզը` ԱՀՃ (B81.1), աղիքային (B81.1) Բացառությամբ` աղիքային անգիոստրոնգիլոիդոզը (B81.3) Բացառությամբ՝ արտաքին գիրուդինոզը (B88.3)
(B85-B89) Ոջլոտություն, ակարիազ և այլ ինֆեստացիաներ
Ներառյալ՝ ճանճերի թրթուրների ինֆեստացիան Բացառությամբ՝ քոսը (B86) Մաշկաբորբ՝ հարուցված՝ Բացառությամբ՝ Ներքին գիրուդինոզ (B83.4)